Nr. L 366/34 De Europæiske Fællesskabers Tidende 31. 12. 94 RÅDETS BESLUTNING af 14. december 1994 - om overgangsforanstaltninger for import af fiskerivarer fra tredjelande (94/941/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, under henvisning til forslag fra Kommissionen (1), under henvisning til udtalelse fra Europa-Parlamentet (2), og ud fra følgende betragtninger: Fiskerivarer er indeholdt i varelisten i bilag II til traktaten; de sundhedsmæssige betingelser for produk- tion og afsætning er fastsat i direktiv 91/493/EØF 3); import af fiskerivarer fra tredjelande er omfattet af artikel 11 i direktiv 91/439/EØF, der bl.a. omhandler - udarbejdelse af lister over godkendte virksomheder og modeller til sundhedscertifikater; — indtil der foreligger fællesskabsbeslutninger om fastlæg- gelse for hvert enkelt tredjeland af særlige betingelser for import af fiskerivarer, anvender medlemsstaterne i medfør af artikel 11, stk. 7, i nævnte direktiv på denne import betingelser, der mindst svarer til dem, der gælder for Fællesskabets produktion; der er i medfør af artikel 16 i direktiv 91/493/EØF fastlagt en foreløbig model til sundhedscertifikat ved Kommissionens beslutning 93/185/EØF af 15. marts 1993 om overgangsforanstaltninger for sundhedscertifi- kater for fiskerivarer fra tredjelande for at lette overgan- gen til ordningen i direktiv 91/493/EØF (?); denne beslutning anvendes kun indtil den 31. december 1994; indtil der er udarbejdet midlertidige lister over godkendte virksomheder og for at undgå enhver afbrydelse af importen fra tredjelande, skal dette foreløbige sundheds- certifikat derfor fortsat være gældende; ifølge artikel 7, stk. 3, i direktiv 91/433/EØF er der pligt til at orientere Kommissionen og de øvrige medlemssta- ter om enhver ændring af listerne over godkendte virksomheder; disse lister samt de lister, der omhandles i artikel 11, stk. 4, i nævnte direktiv, skal ajourføres hver anden måned — VEDTAGET FØLGENDE BESLUTNING: Artikel 1 Indtil den 1. marts 1995 opretholder medlemsstaterne de gældende betingelser for import af fiskerivarer, som omhandlet i artikel 11, stk. 7, i direktiv 91/493/EØF, samt modellen til sundhedscertifikatet i bilaget til beslutning 93/185/EØF. ] Artikel 2 Uanset de bestemmelser, som er anført i artikel 7, stk. 3, og i artikel 11, stk. 5, i direktiv 91/493/EØF, skal listerne over godkendte virksomheder og, hvor det er relevant, over godkendte fabriksfartøjer, for hvilke der skal vedtages en beslutning i overensstemmelse med artikel 11, stk. 4, litra c), i nævnte direktiv, ajourføres hver anden måned. Artikel 3 Denne beslutning er rettet til medlemsstaterne. Udfærdiget i Bruxelles, den 14. december 1994. På Rådets vegne J. BORCHERT Formand (1) EFT nr. C 208 af 28. 7, 1994, s. 9. (2) EFT nr. C 276 af 3. 10. 1994, s. 13. ) EFT nr. L 268 af 29. 9. 1991, s. 15. (?) EFT nr. L 79 af 1. 4. 1993, s. 80.